open-index/open-wikipedia-markdown huggingface dataset:
Antonin Gadal

**Antonin Gadal**, nascut lo 15 de març 1877 a Tarascon d'Arièja e mòrt lo 15 de junh 1962 a Ornolac e Ussat, foguèt un mistic e istorian occitan qui dediquèt son existéncia a l'estudi dels Catars dins l'Arièja, lor espiritualitat, cresenças e ideologias.

## Biografia
Gadal nasquèt dins una vila pirenenca que foguèt l'un dels centres del movement gnostic crestian conegut jol nom de Catars o d'Albigeses als sègles XII e XIII. Gadal cresquèt dins un ostal prèp de l'istorian tarasconés Adol Garrigon, especialista de l'istòria dels Catars (amb son filh, es onorat d'una placa sus la bastenda qu'abitava a temps passat una de las plaças de Tarascon). Garrigon se considerèt coma un conservador de la memòria de la sècta crestiana e, vesent un esperit parion en çò del jove, o pren en carga coma eiretièr de son saber. A l'edat adulta, Gadal trabalhèt coma ensenhant, mas sa fascinacion pels catars lo menèt a trabalhar per l'Ofici de torisme d’Ornolac e Ussat. Çò fasent, podèt explorar las caunas pirenencas elas meteisas, que cresiá èsser dels amagatals e dels luòcs de culte pels Catars. Gràcias a sas enquèstas, espandiguèt un imatge detalhat de çò que cresiá èsser los mistèris interiors de sa fe.

## Gadal e espiritualitat catara
La cresença de Gadal èra que l'espiritualitat catara remontava a travèrs de divèrsas cresenças gnostics (talas que lo maniqueïsme, lo gnosticisme crestian) fins a las sorsas mai ancianas de la tradicion occidentala dels mistèris - los essenians, l'ermetisme, los mistèris egipcians, etc. - mas vist dins un contèxt crestian. Sosten que dins lo bacin ariejenc, e en particular dins las caunas de Lombrives, los Perfièches catars (l'elita espirituala del movement) an patit un periòde d'iniciacion de tres ans dins lo corrent de la quala a viscut una transformacion de l'anma umana, tala qu'aquela viscuda pel Crist dins los Evangèlis - Transfiguracion, Mòrt e Resurreccion. Transformats pel Sant-Esperit, los Perfièches sortirián alara dins lo mond, i essent «mòrts», espandirián la fe catara près dels Cresents. La cresença de Gadal èra qu'aquel procès d'iniciacion fasiá part del messatge crestian dels Evangèlis e del cicle de l'istòria del Crist e èra lo sens amagat de la legenda del Grasal.  Per son interès pel cristianisme gnostic dels Catars e sa cresença dins lo ligam amb una tradicion anciana, Gadal a pres contacte dins sas darrièras annadas amb los dirigents del movement neo-gnostic crestian-rosicrucian, l’Escòla de la Ròsa Crotz d'Aur  de J. van Rijckenborgh e Catharose de Pétri. Las teorias e las idèas de Gadal venguèron mai tard un element fòrça important dins la cosmologia de l’Escòla e, a aquel jorn, los membres entreprenon de romieuatges a las caunas d'Arièja e de Lombrives totes los cinc ans.

## Òbras

* *Le triomphe de la gnose universelle* (Lo trionf de la gnòsi universala)

* *Sur le chemin du Saint Graal* (Sul camin del Sant Grasal)

## Nòtas e referéncias
FFF

**FFF**, o **Fédération française de fonck**, es un grop de rock [fusion](https://fr.wikipedia.org/wiki/Fusion_(rock)) francés format còsta París de caps 1987 per *Marco Prince* (lo cantaire),  *Nicolas « Niktus » Baby* (a la bassa), *Yarol Poupaud* (a la guitarra), *Christian Monthieux* (a la batariá), *Philippe « Félix » Niel* (als clavièrs) e Philippe Herpin « Pinpin » (al saxofòn).

An recebut en 1993 lo *[[Bus d'Acier]]*, lo Grand prèmi del rock francés.

*Philippe Herpin* es un ancian sòci del grop [Marquis de Sade](https://fr.wikipedia.org/wiki/Marquis_de_Sade_(groupe)), a participat sonque al primièr album de FFF, *Blast Culture*, sortit en 1991, puèi a quitat lo grop en 1993. 

*Yarol Poupaud* serà tanben guitarrista de Johnny Hallyday a partir de 2012.  

## Discografia
* 1991: *Blast Culture*
* 1993: *Free For Fever*
* 1996: *FFF*
* 2000: *Vierge*

## Cançons mai conegudas
* *AC2N (Acid Rain)* (1991)
* *Silver Groover* (1993) 
* *Le pire et le meilleur* (1996)
* *Barbès* (1996)
* *Le muscle magique* (1996)

## Referéncias
Republica de las Doas Nacions

La **Republica de las Doas Nactions**, tanben nomenada **Confederacion de Polonha e Lituània**, o **Republica de la Noblesa**, foguèt una union monarquica federala entre lo Reialme de Polonha e lo Grand Ducat de Lituània.
Existiguèt entre 1569 e 1795. 

Èra un dels païses pus grands e pus poblat d'Euròpa entre los sègles XVI e XVII. A sa espandida territoriala maximala, cobrissiá prèp de 1 000 000 km2  al començament del sègle XVII, e comptava una populacion multietnica de prèp de 12 milions de personas a partir de 1618.

## Nòtas

## Referéncias
Happy Drivers

**Happy Drivers** èra un grop de psychobilly e punk rock francés fondat en 1985, inactiu dempuèi 1997. 

## Biografia

Happy Drivers es compausat de *Jean-Christophe Jehanne* al cant e a la guitarra, de *Thierry Petel* a la batariá e d*'Alain Marietti* a la contrabassa. *Alain Marietti* es estat tanben a un moment dat sòci de la Mano Negra e dels Wampas.

Eissits dels Païses de Léger, èran venguts un grop important de la scèna rock independenta francesa dita *alternativa* dins la primièra mitat de las annadas 90. Cantan en francés (*Arena*, *Tristan*, *Le coucou*, *Lame de fond*) o, coma se pòt devinar vist lo nom, en anglés (*The door*, *Byron Bay*, *Indians war*). D'alhors, son las represas de cançons popularas anglesas coma *I shot the sheriff* de Bob Marley e susquetot de *La Isla Bonita* de la Madonna que los van ajudar a ganhar en visibilitat, en anar las i jogar sus l'empont dincas en Austràlia !

## Discografia
* 1987: *We'll Be Going On* 
* 1988: * Indians on the Road*
* 1990: *War*
* 1991: *Toowoomba*
* 1993: *Epica Carmina*

## Cançons mai conegudas
* *Arena* (1990)
* *La Isla bonita* (1990, represa version punk rock de la Madonna)
* *I shot da sheriff* (1990, represa version punk rock de Bob Marley)
* *Le coucou* (1991)
* *Potemkine* (1993, represa version punk rock de Jean Ferrat)
* *Les galériens* (1993)

## Referéncias
Ludwig von 88

thumb|350px|Ludwig von 88

**Ludwig von 88** es un grop parisenc de punk rock e rock francés fondat en 1983. Eissit de la scèna independenta dita *alternativa* de la fin de las annadas 80, èra vengut plan popular dins las annadas 90. 

## Biografia

A la debuta, *Ludwig von 88* es format en 1983 per lo bassista *Laurent Manet* e un guitarrista ex-sòci des Béruriers, Olivier « Olaf » Felingstone, ambe au cant *Fabrice Barthelon* e *Laurent Portes* en seconda guitarra.

En 1984 arriba *Karim Berrouka* au cant, mentre que lo guitarrista *Laurent Portes* es remplaçat per *Bruno Garcia*. Coma bateriá, t'emplegan puslèu una maquina ritmica, qu'es un pauc la marca sonòra dels grops punks exagonals de l'epòca (Bérurier Noir, Metal Urbain).

Quitament punk rock francés, a contra briu de l'esperit no future de la punk attituda, la musica de *Ludwig von 88* se vòl risolièra e festiva. Per contra, lor nom es clarament ligat a Orange Mécanique, una referéncia comuna ambe lo mitan punk e mai precisamant ambe Bérurier Noir, que lo personatge principal de l'istòria es un fan de Ludwig van Beethoven. Per lo 88, es mens clar, n'i a que dison que seriá une provocacion *punk* en reférencia a un simbole amagat dels nazis (88 per SS), mentre que d'autres dison qu'es un resson al 77 (1977, l'annada del punk) en previson d'un reviscòl *punk* per 1988. 

En parallèla de *Ludwig von 88*, *Bruno Garcia* va tanben aver fòrça succès ambe son projècte Sergent Garcia a partir de 1999 (*Acabar mal*). Participarà tanben al duò *Titi et Nobru*, *Nobru* per *Bruno*, la *Titi* ela qu'èra una corista dels Bérurier Noir.

Quitament pas brica representativa de la discografia del grop, es fin finala la cançon *New Orleans*, sortida en [single](https://fr.wikipedia.org/wiki/Single_(musique)) en 1991 e tirada de l'album *Ce jour heureux est plein d'allégresse*, qu'es benlèu la mai coneguda de *Ludwig von 88*.

## Discografia
* 1986: *Houla la !* 
* 1987: *Houlala 2 : La Mission*
* 1988: *Sprint* (mini album per se trufar dels Jòcs Olimpics)
* 1990: *Ce jour heureux est plein d'allégresse*
* 1992: *Tout pour le trash*
* 1994: *17 plombs pour péter les tubes* (album de represas, desviraments e parodias)
* 1995: *Hiroshima - 50 ans d'inconscience* (mini album)
* 1996: *Prophètes et Nains de jardin*
* 2001: *La révolution n'est pas un dîner de gala*
* 2001: *20 chansons optimistes pour en finir avec le futur*

## Cançons mai conegudas
* *Pololop - les Iroquois à cheveux verts* (1986)
* *Assez !* (1986)
* *Sur la vie de mon père* (1986)
* *Louison Bobet for ever* (1987)
* *Messire Quentin* (1987)
* *Guerriers Balubas* (1988)
* *Sprint* (1988)
* *Vanessa und Florent* (1990)
* *Nous sommes des babas* (1990)
* *Dans le jardin d'Allah* (1990)
* *New Orleans* (1991)
* *Come on boys* (1992)
* *Goal di Pele* (1992)
* *In the ghettos* (1993)
* *Boys* (1994, represa version punk rock de Sabrina)
* *Enola Gay* (1995)
* *Alain Prieur - Je veux être un oiseau* (1996)
* *Maria Callas + Placido Domingo* (1996)

## Referéncias
Cyclope

**Cyclope** èra un grop de rock e punk rock francés parisenc fondat au començament de las annadas 80 e desseparat en 1993. 

## Biografia

**Cyclope** es estat format a París per los fraires *Philippe* (bassa) e *Didier Austry* (batariá), ambe *Gérard Cousin* al cant e a la guitarra. Las doas darrèras annadas d'activitat del grop (1992 e 1993), es estat *Patrick Perrot* que remplacèt *Philippe Austry* a la bassa. 

Entre 1983 e 1996, lo grop sortiguèt quatre albums. Quitament se lor composicion la mai coneguda es *Wen story (Seul dans la nuit)*, son coneguts tanben pr'amor d'aver enregistrat una represa version punk rock de las cranas de *L'hymne à l'amour* d'Édith Piaf. 

## Discografia
* 1984: *Cyclope*
* 1985: *T'inquiète pour ce soir*
* 1988: *Sans sel et sans sucre*
* 1991: *Hey!*
* 1996: *Les Dalton*

## Cançons mai conegudas
* *L'hymne à l'amour* (1984, represa d'Édith Piaf)
* *Wen story - Seul dans la nuit* (1989)
* *Un fin sur mesure* (1991)

## Referéncias
Les Garçons Bouchers

Los **Garçons Bouchers** èran un grop de punk puèi de rock francés fondat en region parisenca en 1986. Ambe Bérurier Noir, los Wampas o Ludwig von 88, los **Garçons Bouchers** son estats l'un dels grops màgers del rock independent francés dit *alternatiu* de la fin de las annadas 80. Lo grop s'es desseparat au mes d'abril de 1997. 

## Biografia

Au començament, los **Garçons Bouchers** fan de punk e t'an per cantaire *Éric « Blitz » Liszt*. Aital son a l'iniciativa d'un dels imnes del punk francés : *La bière*.

*Éric « Blitz » Liszt* quita lo grop en 1988. Alavetz, lo grop s'estabilisa autorn del musician e compositor **François Hadji-Lazaro** e del novèl cantaire *Pierrot « Sapu »* (Pierre Fabre). D'ara enlà, lor musica glissa progressivament del punk rock (*Carnivore*, *Le rap des Garçons Bouchers*) cap al rock parodic (*La lambada, on n'aime pas ça*) e quitament de còps a la cançon francesa (*Province Paris*, *Arthur*), ambe d'influéncias trad pr'amor de l'emplec de vièla a ròda, violon, armonicà etc.

En mai d'ètre lo compositor e co-cantaire dels *Garçons Bouchers*, *François Hadji-Lazaro* es tanben compositor e cantaire d'un autre grop, Pigalle, aqueste clarament mai orientat cançon francesa e musica tradicionala (*Pigalle*, *Dans la salle du bar tabac de la rue des Martyrs*, *Patate*...). E de còps, lo monde fan sovent la confusion entre los dos grops.  

Entre 1986 e 1995, los *Garçons Bouchers* sortiguèron cinq albums, sièis se l'òm pren en consideracion lor primièr enregistrament autoproduit de 1986.

Lo paure **François Hadji-Lazaro** defuntèt lo dissabte 25 de febrièr de 2023.

## Discografia
* 1986: *Speed Oi music !* (demò 9 títols, autoproduccion)
* 1987: *Les Garçons Bouchers* (primièr album)
* 1988: *Tome 2*
* 1990: *On a mal vieilli*
* 1992: *Vacarmélite ou la nonne bruyante*
* 1995: *Écoute, petit frère !*

## Cançons mai conegudas
* *La bière* (1987)
* *Carnivore* (1988)
* *Le rap des Garçons Bouchers* (1988)
* *Du Beaujolais - Pour oublier la nuit où est partie Marie...* (1989, parodia en francés de *No milk today* de Herman's Hermits)
* *La Lambada, on n'aime pas ça* (1990, parodia de La Lambada)
* *Sale gueule* (1990)
* *Bourré Bourré Ratatam* (1992)
* *Province - Paris* (1992)
* *Quelquefois* (1992)
* *Arthur* (1995)
* *Écoute, petit frère !* (1995)

## Referéncias
Therapie Taxi

**Therapie TAXI** èra un grop pop rock francés e hip-hop de París (França), compausat de la violoncellista Adélaïde Chabannes de Balsac al cant, de *Raphaël Faget-Zaoui*, de *Félix Gros* a la guitarra e als clavièrs e de *Renaud Bizart* a la batariá. Foguèron actius entre 2013 e 2021. Lor cançon mai coneguda es de 2018 e se ditz *Hit sale*. Es cantada ambe la participacion del rapaire Roméo Elvis. Se separèron en octòbre de 2021 après 8 ans d’activitat.  

## Biografia
En 2013 Adélaïde Chabannes de Balsac publiquèt una anóncia sus un malhum social de mesa en relacion d’artistas. Raphaël Faget-Zaoui li respondèt.

Se rescontrèron a París al barri Pigalle, títol d’una de lors cançons. La jove violoncellista aviá pas que 17 ans al moment de lor rescontre, interpretèt Jimmy del grop Moriarty. Comencèron lor repeticions amb d’en primièr de cançons en anglés abans de passar al francés, inspirats per La Femme e Fauve. Lo primièr nom del grop èra Milky Way, camin de Sant-Jacme en lenga nòstra. En junh de 2016 venguèron **Therapie Taxi** amb l’arribada d’en Féliz Gros e d’en Renaud Bizart. Lo primièr disc un títol jos nom de **Therapie Taxi** es *Salop(e)*, salòp(a). 

En 2019 èran nominats pels prèmis de las *Victoires de la Musique* dins la categoria « Revelacion en viu ». Aquela annada viravan de concèrts en concèrts, al Zenith de París, als festenals coma *Solidays* o *Garorock* en Occitània. Una virada deviá seguir la sortida de l’album *Cadavre exquis* mas a causa de la pandemia de Covid foguèt anullada.

## Discografia
L’album Hit Sale Xtra Cheese es una reedicion del disc Hit sale sortit a la debuta de 2018 amb uèch pistas de mai e dos remixes per Yuksek (Coma Idyllique) e Contrefaçon (Pigalle).

### Albums studio
* 2 de febrièr de 2018 : *Hit sale* 
* 16 de novembre de 2018 : *Hit Sale Xtra Cheese*
* 6 de decembre de 2019 : *Cadavre exquis*

### EP

* 2017 : *Therapie Taxi - EP*
* 2021 : *Rupture 2 merde*

### Disques 1 títol

* 2016 : *Salop(e)*
* 2017 : *Coma idyllique*
* 2017 : *Hit sale* (feat. Roméo Elvis)
* 2018 : *Cri des loups*
* 2018 : *PVP*
* 2018 : *Avec ta zouz*
* 2018 : *Chula*
* 2018 : *Priki*
* 2019 : *BB la nuit*
* 2019 : *J'en ai marre*
* 2019 : *Egotrip*
* 2019 : *Candide Crush*
* 2020 : *Mirage (L'Amour sur la plage)*
* 2021 : *Été 90*
* 2021 : *Blesse-moi*

## Vejatz tanben
* Adé

## Referéncias
Treponem Pal

**Treponem Pal** es un grop parisenc de metal [fusion](https://fr.wikipedia.org/wiki/Fusion_(rock)) e rock industrial. Cantan en francés e en anglés. 

Fòrça musicians sont passats per **Treponem Pal**, coma per exemple François Soulier qu'a tanben jogat de batariá dins Indochine entre 2002 e 2014.

## Biografia

**Treponem Pal** s'es format en 1986 a París e a sortit son primièr album en 1989. Es istoricament considerat coma lo primièr grop francés de metal industrial. Es ara compausat de *Marco Neves*, *Polak*, *Didier B.* e *Mathys Dubois*. En 1991 sortís lo segond album. Alavetz, **Treponem Pal** comença de virar, puslèu sus l'empont mai que mai en America del Nòrd ont an mai de capitada qu'en França, coma per exemple en primièra partida de Ministry en 1992. De caps la fin de las annadas 90, comença de s'impausar en França coma un grop màger e sulfurós de la scèna nu metal. 

En tot, dempuèi 1989, lo grop a sortit sèt albums. 

## Discografia
* 1989: *Treponem Pal*
* 1991: *Aggravation*
* 1993: *Excess And Overdrive*
* 1997: *Higher*
* 2008: *Weird Machine*
* 2012: *Survival Sounds*
* 2017: *Rockers' Vibes*

## Referéncias
Mass Hysteria

**Mass Hysteria** es un grop francés de metal industrial fondat a París en 1993.

Fòrça musicians sont passats per **Mass Hysteria**, coma per exemple Olivier Coursier, qui aprèp fondèt AaRON en 2004. 

## Discografia
* 1997: *Le Bien-être et la Paix*
* 1999: *Contraddiction*
* 2001: *De cercle en cercle*
* 2005: *Mass Hysteria*
* 2007: *Une somme de détails*
* 2009: *Failles*
* 2012: *L'Armée des ombres*
* 2015: *Matière Noire*
* 2018: *Maniac*
* Tenace – Part 1 (2023)
* Tenace – Part 2 (2023)

## Referéncias
Shaka Ponk

**Shaka Ponk** es un grop de rock electonic format en 2002. Quitament grop francés, cantan mai que mai en anglés, mai rarament en espanhòl o en francés. Mesclan dins lor musica mantuns estilis musicals, punk rock, heavy metal, musica electronica, reggae, hip-hop, funk... Lo grop es compausat de *François « Frah » Charon* (cant), de *Mandriz Da Cruz* (bassa), de *Cyril Roger* (guitarra), de *Yohann « Ion » Meunier* (batariá), de *Steeve Desgarceaux* (clavièrs), de *Sofia Samaha « Sam » Achoun* (cant) e quitament de *Goz*, un monard virtual. 

## Biografia

**Shaka Ponk** s'es format a París au mes d'agost de 2002 ambe l'idea d'èstre a l'encòp dins un esperit bodist, « zen » (« Shaka » per Shākyamuni) e plan rock (« Ponk » per Punk, en saber qu'es tanben lo nom d'una tribu amerindiana).

Lor cançon la mai coneguda es sortida en [single](https://fr.wikipedia.org/wiki/Single_(musique)) a la tota fin de 2011 e se ditz *My Name Is Stain*. Foguèt un tube en França en 2012.

## Discografia
* 2006: *Loco Con Da Frenchy Talkin' *
* 2009: *Bad Porn Movie Trax*
* 2011: *The Geeks and the Jerkin' Socks*
* 2014: *The White Pixel Ape*
* 2014: *The Black Pixel Ape*
* 2017: *The Evol' *

## Cançons mai conegudas
* *My Name Is Stain* (2011)
* *Palabra Mi Amor* (2012, ambe Bertrand Cantat)
* *Let's bang* (2012)
* *I'm picky* (2012)
* *Sex ball* (2013)

## Referéncias
Skip the Use (pop anglesa)

**Skip The Use** es un grop de rock format en Picardia en 2008 per lo cantaire *Mat Bastard* (*Mathieu-Emmanuel Monnaert*, nascut en Belgica). 

Quitament grop de rock francés, cantan mai que mai en anglés. Foguèron d'alhors criticats de lor represa de *I was made for lovin' you* de [Kiss](https://fr.wikipedia.org/wiki/Kiss_(groupe_am%C3%A9ricain)) coma cant dels suportaires per l'Euro 2016 pr'amor justament d'èstre un tròç cantat en anglés, mentre que lo campionat se debanava en França. 

Lor cançon la mai coneguda es probablament *Ghost*.

En 2023, publican per un còp un tròç cantat en francés,*Tout contre nature*, en duò amb *Lou Sirkis*, la neboda de Nicola Sirkis, cantaire d'Indochine. 

## Discografia
* 2009: *Skip The Use* 
* 2012: *Can Be Late*
* 2014: *Little Armageddon*
* 2019: *Past & Future*
* 2022: *Human Disorder*

## Cançons mai conegudas
* *Ghost* (2012)
* *Cup Of Coffee* (2013)
* *Nameless World* (2014)
* *Human Disorder* (2021)
* *Tout Contre Nature* (2023, amb Lou Sirkis)

## Referéncias
Pica (arma)

thumb|right|Reconstitucion modèrna d'una tropa de piquiers.

La **pica** es una lança lònga principalament destinada a arrestar lei cargas de cavalariá e a atacar lei formacions de lanciers enemics. Foguèt mai que mai utilizada durant dos periòdes istorics. Lo premier es l'Antiquitat grèga ont èra l'armament principau de la falanja. Lo segond es l'epòca anant de la fin de l'Edat Mejana a la Renaissença per servir d'arma principala a un retorn de formacions compactas similaras a la falanja grèga. L'invencion de la baioneta, a la fin dau sègle XVII, entraïnèt lo declin de la pica sus lei prats batalhiers. Pasmens, demorèt utilizada per lei milícias urbanas fins au sègle XVIII.

## Liames intèrnes

* Lança.

## Bibliografia

## Nòtas e referéncias
Niagara (pop francesa)

**Niagara** es un grop de pop rock francés eissit del corrent new wave format en 1982. A conegut una fama fòrça importanta en França a la fin de las annadas 80 e dincas al començament de las annadas 90, puèi se son desseparats en 1993.

## Biografia

*Niagara* s'es format a Rènnas de Bretanha autorn del duò *Muriel Moreno* (Muriel Laporte, cantaira francesa originària de Torena) e *Daniel Chevenez* (als clavièrs e a la guitarra). Mantuns musicians an participat al grop sus l'empont o en estudiò, per exemple, la formacion iniciala entre 1982 e 1986 èra puslèu un triò (ambe *José tamarin*). Lor nom *Niagara* es tirat del títol del filme de 1953 ambe Marilyn Monroe, l'escais de scèna *Moreno* de la cantaira (Muriel Laporte) es d'alhor simplament l'anagram de *Monroe*.

D'orientacion synthpop al començament ambe lor primièr album (*Tchiki boum*, lor primièr tube fin 1985 debut 1986, o *L'amour à la plage*, lor cançon la mai coneguda), lo grop s'es pr'aquò obèrt a d'autres estilis coma lo rhythm and blues (*Assez*, 1988) o lo quite heavy metal (*J'ai vu*, 1990). 

An sortit quatre albums estudiòs entre 1986 e 1992, e son estats pendent aquesta periòda un dels mai populars dels grops pop rock francés new wave còsta Indochine o encara los Rita Mitsouko, autre duò als quals son estats sovent comparats (o opausats).

## Discografia
* 1986: *Encore un dernier baiser* 
* 1988: *Quel enfer !*
* 1990: *Religion*
* 1992: *La vérité*

## Cançons mai conegudas
* *Tchiki boum* (1985)
* *L'amour à la plage* (1986)
* *Je dois m'en aller* (1986)
* *Quand la ville dort* (1987)
* *Assez* (1988)
* *Soleil d'hiver* (1988)
* *Flammes de l'enfer* (1989)
* *Baby Louis* (1989)
* *J'ai vu* (1990)
* *Pendant que les champs brûlent* (1990)
* *Psychotrope* (1991)
* *La Fin des étoiles* (1992)
* *Un million d'années* (1993)

## Referéncias
Animo

**Animo** èra un grop pop new wave francés de París (França) fondat en 1981 per *Alain Magallon* pendent sos estudis a Montpelhièr (Occitània). Lo nom inicial del grop èra **Veuve Mao**, puèi **Animo** a partir de 1986. En 1988, aguèron un tube synthpop ambe *Des gens stricts*. 
    
## Discografia
* 1988: *Animo* 

## Referéncias
The Young Gods

**The Young Gods** es un grop de metal industrial de Soïssa fondat en 1985 per **Franz Treichler** a Genèva (Soïssa francesa). Cantan en francés e en anglés. Lor cançon la mai coneguda es benlèu *Kissing the sun*, tirada de l'album *Only Heaven* e sortida en [single](https://fr.wikipedia.org/wiki/Single_(musique)) a la fin de l'annada de 1995. 

## Discografia
* 1987: *The Young Gods* 
* 1988: *L'eau rouge*
* 1991: *The Young Gods Play Kurt Weill*
* 1992: *T.V. Sky*
* 1995: *Only Heaven*
* 1996: *Heaven Deconstruction*
* 2000: *Second Nature*
* 2004: *Music for Artificial Clouds*
* 2007: *Super Ready/Fragmenté*
* 2008: *Knock on Wood - The Acoustic Sessions*
* 2010: *Everybody Knows*
* 2019: *Data Mirage Tangram*

## Referéncias
Phoenix (pop anglesa)

**Phoenix** es un grop plan popular de musica electronica e pop rock fondat còsta Versalhas en 1999. Quitament grop francés, cantan mai que mai en anglés.  Es compausat de *Thomas Mars*, *Deck d'Arcy*, *Laurent Brancowitz* e *Christian Mazzalai*. En Euròpa (Reialme Unit, França e forçalament Occitània), lor cançon la mai coneguda es de 2001 e se titola *If I Ever Feel Better*. Per contra, son mai coneguts aus Estats Units per lor cançon *Lisztomania* de 2009. En 2024, participan a una novèla version de *Nightcall* de Kavinsky, ambe Angèle al cant. 

## Discografia
* 2000: *United* 
* 2004: *Alphabetical*
* 2006: *It's Never Been Like That*
* 2009: *Wolfgang Amadeus Phoenix*
* 2013: *Bankrupt!*
* 2017: *Ti Amo*

## Cançons mai conegudas
* *If I Ever Feel Better* (2001)
* *Too young* (2001)
* *Lisztomania* (2009)
* *Entertainment* (2013)

## Referéncias
Louise Attaque

**Louise Attaque** es un grop de pop rock francés de París format en 1994. Lo primièr album del grop, *Louise Attaque*, sortit en abril de 1997, s'es vendut a 2,8 millions d'exemplaris en França, fasent d'el lo mai vendut per un grop de tota l'istòria del rock francés.

Mantuns albums de Louise Attaque foguèron produits per Gordon Gano, cantaire american del grop Violent Femmes. Lo nom del grop **Louise Attaque** es evidentament en referéncia a **Violent Femmes**, *Louise* per *Femme* (femna) e *Attaque* per *Violent*.  

## Biografia

Quitament grop parisenc, en realitat lo nuclèu inicial de **Louise Attaque** que se disiá *Caravage* s'es pr'aquò format a Montargis e èra d'en primièr sonque compausat del duo *Robin Feix* e Gaëtan Roussel, *Gaëtan Roussel* de son costat nascut en Occitània, a Rodès. *Caravage* intègra lèu a la batariá *Alexandre Margraff*. Es ambe l'arribada en 1994 al violon de *Arnaud Samuel* que lo grop s'establís a París e pren per nom **Louise Attaque**. 

En 1997, lor cançon *J't'emmène au vent*, pop festiva acostica d'influéncia fòlc (violon) jogada ambe una velocitat rock mès sens guitarra electrica, completament a contra briu de çò que se fasiá musicalament a l'epòca (en matéria de rock, sèm en plena periòda post grunge, noise e nu metal), ambe lo cant del Gaëtan Roussel a las intonacions fòrça curiosas, sospren tot lo monde per son originalitat e ven un tube enòrme en França. Aital, las ventas de lor primièr album explosan, deven n°1 au mes de mai de 1998, fasen d'el l'album lo mai vendut per un grop dit *rock francés*.  

Lo Gaëtan Roussel a un autre grop en mai de **Louise Attaque** que se ditz **Tarmac**. Sortís tanben d'albums en son nom pròpi.

## Discografia
* 1997: *Louise Attaque* 
* 2000: *Comme on a dit*
* 2005: *À plus tard crocodile*
* 2016: * Anomalie*
* 2022: *Planète Terre*

## Cançons mai conegudas
* *J't'emmène au vent* (1997)
* *Ton invitation* (1998)
* *Léa* (1998)
* *Les nuits parisiennes* (1998)
* *La brune* (1998)
* *Tu dis rien* (2000)
* *Depuis toujours* (2006)

## Referéncias
Volcan de Bèuluòc

thumb|Basalt dau volcan de Bèuluòc.

Lo **volcan de Bèuluòc** es un volcan ancian situat sus la comuna de Ronha dins lo nòrd dei Bocas dau Ròse. Actiu i a aperaquí 18,2 milions d'ans, es un edifici de tipe *[[maar]]* format per una erupcion freatomagmatica que laissèt un cratèr prefond enviroutat per un pichon edifici volcanic compausat de brigas de ròca piroclastica. Puei, un lac de lava ocupèt l'endrech. Sa solidificacion marquèt la fin de l'activitat volcanica. Fòrça limat per l'erosion, lo volcan es desenant pauc visible. Pasmens, sa preséncia es aisada de caracterizar en causa de la diferéncia de color entre lei ròcas volcanicas sornas encara presentas a la superficia e lei calcaris blancs que forman lei sòus vesins.

## Liames intèrnes

* Maar.
* Volcan.

## Bibliografia

* **[[francés|(fr)]]** Simonne Gueirard, « Le « volcan » de Beaulieu, près Rognes (Bouches-du-Rhône) », *Bulletin de la Société Géologique de France*, (7), VI, 1964, pp. 443–455.

## Nòtas e referéncias
Revolver (pop anglesa)

**Revolver** es un grop de pop rock format a París en 2006 per *Ambroise Willaume* (cant, guitarra), *Christophe Musset* (cant, guitarra) e *Jérémie Arcache* (cant, violoncèl). 

Quitament grop de pop rock francés, cantan mai que mai en anglés. 

Lor cançon la mai coneguda se titola *Get Around Town*.

## Discografia
* 2009: *Music for a While* 
* 2012: *Let Go*
* 2012: *Comme des frères* (benda originala del filme Comme des frères)

## Cançons mai conegudas
* *Get Around Town* (2009)
* *Balulalow* (2010)
* *Leave me alone* (2010)
* *Wind Song* (2012)

## Referéncias
Rita Mitsouko

**Rita Mitsouko**, o **Les Rita Mitsouko**, es un grop de pop rock francés eissit del corrent new wave. Se son formats en 1979 jos lo nom de *Sprats*, puèi an cambiat lo nom en **Rita Mitsouko** a partir de 1981. An conegut una fama fòrça importanta en França tre las annadas 80 ambe mantuns tubes pendent aquesta decenia e son demorats populars dincas a la fin del grop en 2007.

## Biografia

**Rita Mitsouko** s'es format a París autorn del duò *Catherine Ringer* (al cant) e *Fred Chichin* (als clavièrs e a la guitarra). Còsta aqueste duò qu'es lo nuclèu dels **Rita Mitsouko**, mantuns musicians an çaquelà participat al grop sus l'empont o en estudiò.

Cantan en francés e de temps en temps en anglés. D'orientacion pop 80 new wave (*Marcia Baïla*, *Le petit train*, *Singing in the Shower*), lo grop s'es pr'aquò obèrt cap a d'autres estilis. Aital, *Andy* presenta d'influéncias funk e disco, mentre que *C'est comme ça* es un autentic tròç rock. 

En 1990, **Rita Mitsouko** recebèt lo grand prèmi del ròck francés, lo « *[[Bus d'Acier]] de la decenia* ».

An sortit sèt albums estudiòs entre 1984 e 2007. Au som de lor popularitat entre 1985 e 1993, èran sovents comparats o opausats pendent aquesta periòda a Niagara, autre duò pop rock francés plan conegut.

Lo *Fred Chichin* defuntèt a 53 ans d'un cancèr lo 28 de novembre de 2007.

La cançon la mai coneguda dels **Rita Mitsouko** es *Marcia Baïla* qu'es tanben un [tube](https://fr.wikipedia.org/wiki/Tube%20(musique)) festiu emblematic de las annadas 80 en França.

## Discografia
* 1984: *Rita Mitsouko* 
* 1986: *The No Comprendo*
* 1988: *Marc et Robert*
* 1993: *Système D*
* 2000: *Cool frénésie*
* 2002: *La femme trombone*
* 2007: *Variéty*

## Cançons mai conegudas
* *Don't forget the nite* (1982 e 1991)
* *Marcia Baïla* (1985)
* *Andy* (1986)
* *C'est comme ça* (1987)
* *Les histoires d'A* (1987)
* *Singing in the shower* (1989, ambe Sparks)
* *Le petit train* (1989)
* *Y'a d'la haine* (1993)
* *Les amants* (1994)
* *Cool frénésie* (2000)
* *Alors c'est quoi* (2000)
* *Triton* (2002)
* *Communiqueur d'amour* (2007)
* *Ding dang dong (Ringing at your bell)* (2007)

## Referéncias
Test

**Test** es un grop rock occitan fondat en 1982 per **Christian Almerge** (cant, guitarra), ambe Jean-Noël Nomico (guitarra), Philippe Martin (clavièrs), Éric Vogel (bassa) e Daniel Garrigues (batariá). Al començament, fasián sus l'empont de represas coma per exemple *O Carole* de Chuck Berry o *Antisocial* de Trust, qualquas composicions pop-rock en francés (*Juste un autre refrain*, 1988), puèi petit a petit se son virats cap al rock parodic, ambe de segur lors composicions mès tanben en fasent plan sovent d'adaptacions risolièras en occitan dels estandards de la pop e del rock. Aital, I love rock'n'roll es desvirat en *I love cagaròls*, [Only you](https://fr.wikipedia.org/wiki/Only_You_(And_You_Alone)) en *Mildió*, [Harley-Davidson](https://fr.wikipedia.org/wiki/Harley_Davidson_(chanson)) en *Massey-Ferguson*, etc.

## Discografia
* 1993: *Sea, sex and sòm* 
* 1998: *Les aventures de Chuck du Berri*
* 2004: *On dirait le Sud*
* 2006: *De Tautavel à Trencavel* (Christian Almerge)
* 2010: *Fantastic Album* (Christian Almerge)
* 2016: *De Schubert à Philae* (Christian Almerge)
* 2022: *Volèm rire al païs* (Christian Almerge)

## Cançons mai conegudas
* *Carole* (1984, represa en occitan de Chuck Berry)
* *Juste un autre refrain* (1988)
* *Massey-Ferguson* (1993, parodia en occitan de *Harley-Davidson* de Brigitte Bardot)
* *Midió* (1993, parodia en occitan de *Only You* dels Platters)
* *I love cagaròls* (1998, parodia de *[[Joan Jett|I love rock'n'roll]]*)
* *E ieu, e ieu, e ieu* (1998, parodia de *Et moi, et moi, et moi* de Jacques Dutronc)
* *Mon gat* (1998, parodia de *Mirza* de Nino Ferrer)
* *L'Òme de Tautavel* (**Christian Almerge**, 2006, parodia de *La fille du Père Noël* de Jacques Dutronc)
* *Lo fantauma de la ciutat* (**Christian Almerge**, 2010, parodia de *[[Ray Parker Jr.|Ghostbusters]]*)
* *Ma Tèrra Occitana* (**Christian Almerge**, 2016)
* *Petit Òme Nadal* (**Christian Almerge**, 2016, parodia de [Petit Papa Noël](https://fr.wikipedia.org/wiki/Petit_Papa_No%C3%ABl_(chanson)))

## Referéncias
Dolly

**Dolly** èra un grop rock francés de tendéncia noise post grunge fondat a Nantas e actiu de 1995 a 2005. 

## Biografia

**Dolly** a per cantaira *Emmanuelle « Manu » Monet*. *Nicolas Bonnière* es lo compositor e guitarrista. Se son encontrats en 1995, pr'aquò *Manu* cantava dempuèi 1989 dins *Dolly Bird* puèi *Dolly & co* (ambe *Michaël Chamberlin* a la bassa) sus los emponts dels Païses de Léger e de Bretanha, acompanhada tre la debuta per *Thierry Lacroix* a la batariá. 

En 1997 es publicat lor primièr album realisat par Clive Martin. La musica d'aqueste album que se sarra del grunge american (mès pr'aquò cantat en francés) obten còp-sèc un resson dins lo mitan rock exagonal, e lo single *Je n'veux pas rester sage* ven quitament au mes de junh de 1997 un tube. En seguida, doas autras cançons tiradas de l'album *Dolly* auràn tanben un resson, *Quand l'herbe nous dévore* e *Partir seule*. 

Entre 1997 e 2004, *Dolly* a sortit quatre albums en francés, e un en anglés (*Sunday afternoon*). Lo grop s'arrestèt en 2005 quand defuntèt dins un accident lo bassita *Michaël Chamberlin*.

## Discografia
* 1997: *Dolly*
* 1999: *Un jour de rêves*
* 1999: *Sunday afternoon*
* 2002: *Plein air*
* 2004: *Tous des stars*

## Cançons mai conegudas
* *Je n'veux pas rester sage* (1997)
* *Quand l'herbe nous dévore* (1997)
* *Partir seule* (1998)
* *Parti pour une heure* (1999)

## Referéncias
Bijou

**Bijou** es un grop de rock francés format en Illa de França, sustot populars e actius entre 1975 e 1982, que se tòrnan formar episodicament.  

## Biografia

**Bijou** es compausat de *Vincent Palmer* a la guitarra, de *Philippe Dauga* a la bassa e *Joël « Dynamite » Yann* a la batariá. Son estats còsta Téléphone e Starshooter l'un dels grops emblematics del reviscòl del rock en francés a la fin de las annadas 70, vist que per reaccion al rock francés embastardit yéyé de las annadas 60 (Johnny Hallyday, Danyel Gérard, Eddy Mitchell, Dick Rivers), la generacion 70 preconisava un retorn a la font del rock vertadièr en cantant en anglés (Shakin' Street, Dogs, Taï Phong, Little Bob Story...). 

Quitament mens popular que Téléphone, lo grop **Bijou** va pr'aquò tanben cantar qualquas cançons uèi emblematicas del rock francofòn coma *Betty Jane Rose* e *Rock à la radio*. Van tan plan reactualisar ambe lor pròpi son qualquas cançons *pop francesa* de las annadas 60, títols de Jacques Dutronc (*La fille du Père Noël*), de Ronnie Bird (*Où va-t-elle ?*, la version francesa de *Come On Back* dels Hollies) o encara de Serge Gainsbourg (*Les papillons noirs*).

## Discografia
* 1977: *Danse avec moi*
* 1978: *OK Carole*
* 1979: *Pas dormir*
* 1981: *Jamais domptés*
* 1981: *Bijou Bop*
* 2000: *Hit Pop* (**Bijou SVP** sens *Vincent Palmer*)
* 2006: *Redescends sur Terre* (**Bijou SVP** sens *Vincent Palmer*)
* 2009: *Autopsy* (**Bijou SVP** sens *Vincent Palmer*)
* 2024: Ram dam (bijou dauga)

## Cançons mai conegudas
* *La fille du père du noël* (1977, represa de Jacques Dutronc)
* *Betty Jane Rose* (1978)
* *OK Carole* (1978)
* *Les papillons noirs* (1978, de e ambe Serge Gainsbourg)
* *Rock à la radio* (1981)
* *Lola* (1989)

## Referéncias
Starshooter

**Starshooter** èra un grop de rock francés format a Lion en 1975 e desseparat en 1982. Èra composat de [Kent Hutchinson](https://fr.wikipedia.org/wiki/Kent_(chanteur)) (guitarra e cant), de *Jello* (guitarra), de *Mickey Snack* (bassa) e de *Phil Pressing* (batariá). 

## Biografia

**Starshooter** es estat l'un dels grops emblematics del reviscòl del rock en francés a la fin de las annadas 70, a contrabriu de la scèna exagonala contemporanèa coma Shakin' Street, [Dogs](https://fr.wikipedia.org/wiki/Dogs_(groupe)), Taï Phong o encara Little Bob Story, grops que preconisavan un retorn a la font del rock vertadièr en cantant en anglés sonque. D'aquesta passa, Starshooter èra a l'epòca aparentat a grops similars coma Téléphone e Bijou.

Pròishes del punk, son responsables d'un petit escandal que lor faguèt de publicitat dins aqueste mitan en escopir sus los Beatles dins una de lors primièras cançons, *Get Baque*, que las paraulas disián aital « volèm pas pus dels Beatles e de lor cagada de musica bona a far dançar los micoquets ». Quitament se *Get baque* es aital venguda una cançon emblematica del punk francés, lor cançon la mai coneguda es pr'aquò puslèu *Betsy party*. 

Entre 1978 et 1981, an sortit quatre albums, puèi se son desseparats en 1982. En seguida, [Kent](https://fr.wikipedia.org/wiki/Kent_(chanteur)) a començat une carrièra en solitari onorabla, pr'aquò en abandonar lo rock per se virar ambe succès cap a la cançon francesa (*Reste encore* en 1989, *J'aime un pays* en 1990, *Allons z'à la campagne* en 1994, *Dis-moi, est-ce que tu m'aimeras* en 1996...).

## Discografia
* 1978: *Starshooter*
* 1979: *Mode*
* 1980: *Chez les autres...*
* 1981: *Pas fatigué*

## Cançons mai conegudas
* *Get baque* (1978)
* *Betsy Party* (1979)
* *Ma vie c'est du cinéma* (1979)
* *Papillon de nuit* (1981)
* *Quel bel avenir* (1981)
* *Méfie-toi des avions* (1981)

## Referéncias
Kat Onoma

**Kat Onoma** èra un grop musica experimentala d'Estrasborg que mesclava rock e jazz, actiu de 1980 a 2004. E mai que foguèsson alsacians, cantavan mai que mai en anglés. 

## Biografia

Lo grop es format a la debuta de *Rodolphe Burger* (guitarra e cant), de *Pascal Benoit*, de *Philippe Poirier* e de *Guy Bickel*. Jògan sus l'empont pendent 5 ans jos le nom de *Dernière Bande*. Puèi en 1986 la formacion es completada per *Pierre Keyline* e pren alavetz per nom **Kat Onoma**. Aprèp que lor primièr album de 1988 aja conegut un brave resson per un public brancat e aital atirat l'atencion, en seguida an avut una fama relativament importanta al començament de las annadas 1990 fasent de lor tresen album (*Billy the Kid*, sortit en 1992), un disc culte. Es sus aqueste album que se tròba *The radio*, la cançon benlèu la mai coneguda de **Kat Onoma**. 

## Discografia
* 1988: *Cupid*
* 1990: *Stock Phrases*
* 1992: *Billy the Kid*
* 1995: *Far from the Pictures*
* 2001: *Kat Onoma*

## Cançons mai conegudas
* *Cupid* (1988)
* *The animals* (1990)
* *The radio* (1992)
* *Radioactivity* (1996, represa de Kraftwerk)

## Referéncias
Taï Phong (pop anglesa)

**Taï Phong** es un grop de pop e rock progressiu francés que canta en anglés. 

Es format a París en 1972 per dos fraires, *Khanh Maï* e *Taï Sinh*. Còsta aqueste duò qu'es lo nuclèu de **Taï Phong**, mantuns musicians an çaquelà participat al grop sus l'empont o en estudiò, coma per exemple Jean-Jacques Goldman e [Michael Jones](https://fr.wikipedia.org/wiki/Michael_Jones_(chanteur)) que son estats a un moment dat cantaires del grop, abans que Jean-Jacques Goldman faga una fòrça populara carrièra solo coma cantaire francés, ambe d'alhor [Michael Jones](https://fr.wikipedia.org/wiki/Michael_Jones_(chanteur)) coma guitarrista. **Taï Phong** es de vietnamian, es una locucion qu'a donat en occitan *tifon* e que vòl díser  « fada del vent ». 

Lo grop es estat actiu entre 1975 e 1979, e an avut lor mai polida capitada en 1975 del temps ont justament i èra encara lo Jean-Jacques Goldman al cant, ambe la cançoneta *Sister Jane*. Lo grop (sens Goldman) s'es tornat formar en 2000.

## Discografia
* 1975: *Taï Phong* 
* 1976: *Windows*
* 1979: *Last Flight*
* 2000: *Sun*
* 2013: *Return of the Samurai*
* 2021: *Dragons of the 7th Seas*

## Referéncias
Les Innocents

**Les Innocents** es un grop de pop rock francés format a París per *Jean-Philippe « J.P. » Nataf* en 1982. Eissit del mitan rock (reïvindican quitament d'aver coma referéncia musicala The Clash), foguèron pr'aquò au som de lor popularitat entre 1992 e 1997 ambe una seria de succès per cançonetas pop que tocavan un large public coma *L'autre Finistère* (la cançon la mai coneguda de lor discografia), *Un homme extraordinaire* o encara *Colore*.

An recebut en 1992 lo *[[Bus d'Acier]]*, lo Grand prèmi del rock francés.

Los **Innocents** s'èran desseparats en 2000, per fin finala se tornar formar en 2013. 

## Discografia
* 1989: *Cent mètres au paradis* 
* 1992: *Fous à lier*
* 1995: *Post-partum*
* 1999: *Les Innocents*
* 2015: *Mandarine*
* 2019: *6 1/2*

## Cançons mai conegudas
* *Jodie* (1987)
* *Cent mètres au Paradis* (1989)
* *Saint Sylvestre* (1989)
* *Mon dernier soldat - Toi mon roi* (1992)
* *L'autre Finistère* (1993)
* *Un homme extraordinaire* (1993)
* *Fous à lier* (1993)
* *Je vais à Bang-Bang* (1994)
* *Un Monde parfait* (1995)
* *Colore* (1996)
* *Des jours adverses* (1996)

## Referéncias
Banlieue Rouge

**Banlieue Rouge** es un grop de punk rock francés del Quebèc actiu entre 1989 e 1998, ambe una reformacion efemèr en 2015-2016.

## Biographie

**Banlieue Rouge** es originari de Longueuil au Canada francés. Es composat de *Xavier Petermann* (cant), de *Francis* (guitarra), de *Bastou* (basse) e de *Fish* (batariá). Puèi *Safwan* arriba au cant còsta *Xavier*, d'ara enlà a la guitarra, e tostemps *Bastou* a la bassa. La batariá es cambiada per una maquina ritmica. 

En seguida de l'enregistrement de l'album *En attendant demain,* lo *Bastou* se tira del grop. Arriba alavetz *Sylvain* a la guitarra còsta *Safwan* e *Xavier Petermann*, que passa a la basse dincas a la séparation de **Banlieue Rouge**. Enfin, *Jeff* a la batariá remplaça fin finala la maquina ritmica. 

T'an publicat en 1991 en França lor primièr album studio, titolat *En attendant demain*, ençò del label *Division Nada* de *François Guillemot*, ex-cantaire de Bérurier Noir, a qui **Banlieue Rouge** son sovent estats comparats. 

Entre 1991 e 1996, t'an sortit quatre albums, puèi se son desseparats en 1998. 

## Discografia
* 1991: *En attendant demain*
* 1992: *Que tombent les masques*
* 1993: *Engrenages*
* 1996: *Sous un ciel écarlate*

## Cançons mai conegudas
* *Psaume rouge / Zone interdite* (1991)
* *L'auberge des trépassés* (1993)
* *Sous un ciel écarlate* (1996)

## Referéncias
Molodoï

**Molodoï** es un grop de punk rock francés ambe sòcis originaris de Dijon o de París coma lor cantaire, *François Guillemot*. Son estats actiu entre 1990 e 1996. Lor cançon la mai coneguda, sortida en 1995, se ditz *Âme errante*.  

## Biographie

Aprèp la separacion de Bérurier Noir lo 11 de novembre de 1989, lor cantaire, *François Guillemot*, fonda còp-sèc **Molodoï** ambe *Pascal Kung Fu* (el tanben ex-Bérurier Noir) au saxofòn, *Frédéric Berger* a la bassa, *Rémi Berger* a la guitarra. La maquina ritmica de la debuta es a un moment dat remplaçada per *Nino* a la batariá, puèi per *Vincent*, per *Fred* enfin. 

Las referéncias culturalas e musicalas de **Molodoï** son las meteissas que Bérurier Noir, lo quite nom *Molodoï* (que vòl díser *jovent* en rus) es inspirat del vocabulari de Irange mecanica, vocabulari qu'òm retrobava dins los tèxtes de Bérurier Noir (« Salut à toi le Molodoï », *Salut à toi*, 1985). 

Entre 1990 e 1995, t'an sortit quatre albums estudiòs, puèi se son desseparats en 1996. 

## Discografia
* 1990: *Irrécupérables*
* 1991: *Dragon libre*
* 1992: *Royaume de jeunesse*
* 1995: *Tango Massaï*

## Referéncias
Les Calamités

**Les Calamités** èra un grop pop rock francés de Borgonha fondat en 1982 e desseparat en 1988. Èra compausat de *Caroline Augier* (bassa, cant), *Isabelle Petit* (guitarra, cant), *Odile Repolt* (guitarra, cant) e *Mike Stephens* (batariá). Las Calamités aguèron un tube en França en 1988 ambe la cançon *Vélomoteur*. 
    
## Discografia
* 1984: *À bride abattue* 

## Referéncias
Metal Urbain

**Metal Urbain** es un grop punk francés format a París en 1976. Son considerats coma precursors d'aqueste estili, los equivalents en França de los de la scèna americana (The Stooges) e anglesa (The Clash, Sex Pistols). D'aquesta passa, an fòrça influençat la scèna punk rock francesa dita *alternativa* de la fin de las annadas 80 coma se pòt ausir dins la musica de Bérurier Noir, Ludwig von 88 o encara dins los primièrs albums dels Garçons Bouchers. Sortida en 1977, la cançon la mai coneguda de Metal Urbain que se ditz *Panik* foguèt quitament represa pels Sales Majestés en 1997, tanben sus l'empont pels Bérurier Noir en 1989. 

## Discografia
* 1981: *Les hommes morts sont dangereux*
* 2006: *J'irai chier dans ton vomi*

## Referéncias
Lac de lava

[thumb|right|[Fotografia dau lac de lava de Kilauea en 1954.]]

Un **lac de lava** es una massa de lava liquida qu'ocupa un cratèr volcanica. Generalament basaltica, es mantenguda fluida per sa temperatura auta e per la remontada regulara de gas volcanics cauds.

Segon lei conoissenças actualas, existís tres procès de formacion d'un lac de lava. Lo premier es l'arribada d'una gròssa quantitat de lava dins un cratèr. Lo segond es una consequéncia d'un desbordament de lava que ven emplir una depression. Enfin, durant una erupcion, la solidificacion dei materiaus ejectats per un volcan pòu entraïnar una aumentacion de l'altitud dei bòrds d'un cratèr susceptibla de blocar la lava dedins. Lei lacs de lava son generalament de fenomèns provisòris que son existéncia despend de l'activitat dau volcan. Sa temperatura se situa generalament entre  e  °C. Una baissa d'aquela temperatura pòu menar a sa solidificacion.

Lei lacs de lava son de fenomèns rars. En 2018, solament tres volcans èran coneguts per aver un lac estable dempuei de decennis : lo Mont Erebus en Antartida, l'Erta Ale en Etiopia e lo Nyiragongo en Republica Democratica de Còngo. Aqueu darrier representa una menaça per lei populacions localas car sei lavas, fòrça fluidas, pòdon agantar la vila de Goma. En mai d'aquò, entre 10 e 15 volcans an au mens un cratèr regularament emplit per un lac de lava efemèr.

En defòra de la Tèrra, dins lo rèsta dau Sistèma Solar, de lacs de lava son estats observats a la superficia d'Io, un satellit de Jupitèr.

## Liames intèrnes

* Erupcion.
* Lava.
* Volcan.

## Bibliografia

## Nòtas e referéncias
Les Ramoneurs de menhirs

vinheta|Les Ramoneurs de menhirs sus l'empont en 2014

**Les Ramoneurs de menhirs** es un grop punk rock breton fondat en 2006 e compausat de *Gwénaël Kere* (cant), de *Éric Gorce* ([bombarda](https://fr.wikipedia.org/wiki/Bombarde_(instrument))), de *Richard Bévillon* (cabreta) e de *Loran* (ancian guitarrista de Bérurier Noir). 

## Discografia
* 2006: *Kerne Izel* 
* 2007: *Dañs an Diaoul*
* 2010: *Amzer an dispac'h*
* 2014: *Tan ar Bobl* 
* 2017: *Breizh Anok* 

## Referéncias
Les Sheriff

**Les Sheriff** es un grop rock francés fondat a Montpelhièr (Occitània) en 1984. 

## Biografia
**Les Sheriff** son considerats coma l'un dels grops fondators de la scèna punk rock francesa, e forçalament l'un dels grops màgers de la scèna independenta exagonala dite *alternativa* de las annadas 80 et 90 còsta Bérurier Noir, Ludwig von 88, los Wampas, los Garçons Bouchers o encara OTH (eles tanben de Montpelhièr). 

Un single emblematic que faguèt d'eles çò que son devenguts ara es probablament lo 45 torns *Jouer avec le feu / À Coups de batte Base-Ball* (enregistrat en 1987), quitament s'èran puslèu au som de lor popularitat un pauc mai tard (de caps 1991) au moment de la sortida de l'album *Du goudron et des plumes* (que conten *Pile ou face*, *Ne comptez pas sur moi*, *Condamné à brûler*, *Attention à toi*, *Ça Fait Mal*, *Arrête d'aboyer* e tan d'autres classics de lor repertòri). 

Originalament actius entre 1984 et 1999, t'an balhat un concèrt unic lo 2 de junh de 2012 a Montpelhièr, e dempuèi 2014, te tòrnan regularament sus l'empont.

## Discografia
* 1987: * Pan !* 
* 1988: *3, 2, 1... Zéro !*
* 1989: *Le grand, le maigre, le petit et le gros*
* 1991: *Du goudron et des plumes*
* 1993: *Soleil de plomb*
* 1995: *Allegro Turbo*
* 1998: * Électrochoc*
* 2021: *Grand Bombardement Tardif*

## Cançons mai conegudas
* *Panik à daytona beach* (1987) 
* *Ne Fais Pas Cette Tête Là* (1987)
* *Jouer Avec Le Feu* (1988)
* *À Coups de batte Base-Ball* (1988)
* *De toutes les couleurs* (1989)
* *Je Veux Savoir Pourquoi* (1989)
* *Pendons Les Haut Et Court* (1989)
* *Pile Ou Face* (1991)
* *Ne Comptez Pas Sur Moi* (1991)
* *Condamné à brûler* (1991)
* *Attention à toi* (1991)
* *Ça Fait Mal* (1991)
* *Arrête d'aboyer* (1991)
* *À la Chaleur des Missiles* (1993)
* *Sortez les bulldozer* (1993)
* *Question de Fun* (1995)
* *Génération Atomique* (1995)
* *Marteaux Piqueurs* (1995)

## Referéncias
Les Thugs

**Les Thugs** es un grop de rock francés d'Angieus dins los Païses de Léger, fondat pels dos fraires *Éric* e *Christophe Sourice*, qu'escotavan a l'ostal fòrça punk rock anglés. 

## Biografia

Lo grop foguèt actiu entre 1983 e 1999, puèi entre 2008 e 2009. Quitament dit *rock francés*, en realitat cantavan mai que mai en anglés, çò que lor permetèt d'aver a partir de la fin de las annadas 80 un pauc de resson als Estats Units tanben, especialament del temps del movement grunge, que lor musica se'n sarrava e que foguèron d'alhor signat per lo prestigiós labèl american Sub Pop (lo labèl qu'aviá signat tanben lo primièr album de Nirvana).

Lor mai polida capitada serà l'album *As Happy As Possible* sortit en 1993 que conten per exemple la cançon *Biking*.

En tot, entre 1986 e 1999, t'an sortit uèit albums estudiòs.

## Discografia
* 1986: *Radical Hystery* 
* 1988: * Electric Troubles*
* 1989: * Still Hungry Still Angry*
* 1991: *"I.A.B.F."*
* 1993: *As Happy As Possible*
* 1996: *Strike*
* 1997: *Nineteen Something*
* 1999: * Tout Doit Disparaître*

## Cançons mai conegudas
* *I love You So* (1991)
* *Biking* (1993)
* *Papapapa* (1993)
* *As happy as* (1993)
* *Poison Head* (1996)
* *Waiting* (1996)

## Referéncias